Държавен вестник, бр. 101, 2020 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  101
(5) За осъществяване на финансов контрол 
на дейностите в подчиненото военно форми-
рование директорът на Службата назначава 
финансов контрольор, който е непосредствено 
подчинен на началника на формированието 
и осъществява функциите по ал. 2, т. 1 – 4.
Раздел VI
Служител по сигурността на информацията
Чл. 33. (1) Служителят по сигурността 
на информацията е пряко подчинен на ди-
ректора на Службата и изпълнява задачите, 
произтичащи от Закона за защита на кла-
сифицираната информация и подзаконовата 
уредба, свързана с прилагането му. 
(2) Служителят по сигурността на ин-
формацията:
1. следи за спазването на изискванията 
на Закона за защита на класифицираната 
информация и на международните договори 
във връзка със защитата на класифицираната 
информация;
2. осъществява процедури по обикновено, 
разширено и специално проучване в рамките 
на организационната единица и води регистър 
на проучените лица;
3. следи за правилното определяне ни-
вото на класификация на информацията, 
извършва периодични проверки, организира 
и провежда обучението на служителите в 
организационната единица и прилага пра-
вилата относно видовете защита на класи-
фицираната информация;
4. разработва планове за охрана на орга-
низационната единица и защита на класи-
фицираната информация.
(3) При изпълнение на възложените 
със Закона за защита на класифицираната 
информация задачи служителят по сигур-
ността на информацията се подпомага от 
административното звено по сигурност на 
информацията.
(4) Служителят по сигурността на инфор-
мацията осъществява взаимодействието с 
други служби за сигурност и обществен ред 
при условия и по ред, определени с инструк-
циите по чл. 64, ал. 1 от Закона за военното 
разузнаване.
Г л а в а  т р е т а
ЗАДАЧИ И ДЕЙНОСТИ НА СЛУЖБАТА
Раздел I
Общи положения
Чл. 34. Службата изпълнява своите функ-
ции, задачи и дейности по Закона за военното 
разузнаване, свързани с отбраната на страната 
и защитата на националната и колективната 
сигурност от външни посегателства, рискове 
и заплахи, като:
1. организира и води стратегическо раз-
узнаване;
2. извършва информационно-аналитична 
дейност;
3. управлява единния разузнавателен 
процес във въоръжените сили на Република 
България;
4. участва в организацията и осъществя-
ването на военнодипломатическата дейност;
5. осъществява самостоятелно ресурсно 
осигуряване на дейността си;
6. извършва вътрешен контрол на своята 
дейност;
7. осъществява самостоятелна защита на 
класифицираната информация;
8. организира и осигурява вътрешната 
сигурност на Службата и контраразузнава-
телното обезпечаване на оперативно-разуз-
навателната дейност;
9. провежда специализирана подготовка, 
самостоятелно организира и осъществява 
обучение, квалификация и преквалификация 
на служителите си.
Чл. 35. С цел ефективно планиране, орга-
низиране, изпълнение и отчитане на задачите 
и дейностите Службата ежегодно изготвя 
План за дейността на Служба „Военно раз-
узнаване“, който се съгласува с министъра 
на отбраната и се утвърждава от министър-
председателя на Република България съгласно 
чл. 7, ал. 2, т. 3 от Закона за управление и 
функциониране на системата за защита на 
националната сигурност.
Чл. 36. Службата осъществява обмен на 
разузнавателна информация, оперативно 
сътрудничество и съвместни операции с 
партньорски и други служби и органи на 
други държави и международни организации 
въз основа на междуправителствени или 
междуведомствени договори и споразумения 
или в рамките на коалиционните дейности.
Раздел II
Стратегическо разузнаване и военнодипло-
матическа дейност
Чл. 37. Службата организира и води стра-
тегическо разузнаване съгласно приложение 
№ 3 (секретно), като:
1. добива разузнавателна информация 
чрез извършване на:
а) оперативно-разузнавателна дейност;
б) електронно разузнаване;
в) разузнаване чрез изображения;
г) разузнаване чрез открити източници;
2. извършва информационно-аналитична 
дейност.
Чл. 38. (1) Службата планира, органи-
зира и осъществява дейностите по чл. 37 
в съответствие с утвърдения от министър-
председателя годишен план за дейността на 
Службата и поставените информационни 
задачи от министъра на отбраната.
(2) Информационните задачи се разра-
ботват въз основа на постъпили заявки от